Selle nädala uudistes:
Konservatiivne sõnum usurüüs.
Presidendikandidaat Ron DeSantis räägib,
kuidas katoliiklik kasvatus kujundas teda ja ta tõekspidamisi,
ja kuidas ta ise oleks väga soovinud olla Jeesuse ja ta jüngrite seas.
Veel:
Mälestusmärk vastatud palvele.
Tulevane muuseum soovib tõsta esile Jumala ustavust.
Näeme, kuidas sinu tunnistuse saab jäädvustada ajalukku.
Ja:
Rõõm teenivast elust.
CBN’i pere ja sõbrad mälestavad asutajat Pat Robertson’i.
Tere kõigile vaatama selle nädala saadet!
Olen George Thomas.
USA presidendivalimisteni on veel üle aasta,
kuid paljud kandidaadid asuvad valimisvõitlusse väga varakult,
sh Florida kuberner Ron DeSantis.
Eriintervjuus CBN’i David Brody’ga räägib DeSantis oma usust ja sellest,
miks evangeelsed valijad
peaksid valima just tema vabariiklaste 2024. a kandidaadiks.
- Tere, kuberner DeSantis! - Tere tulemast Tallahassee’sse!
Konservatiivide silmis on
Ron DeSantis Florida kubernerina asine võitleja liberaalagenda vastu.
Kogu maal pole vist teist valitud ametimeest,
kes kaitseb me ühiseid väärtusi ja on ka sundinud vasakpoolseid taanduma.
Meie uurime intervjuus uusi valdkondi,
isiklikumat vaadet mehele, kes tahab saada järgmiseks presidendiks.
Kes te inimesena olete? Milline on teie DNA?
Olen töölisklassi laps.
Ema on pärit Ohio’st Youngstown’ist, isa Lääne-Pennsylvania’st.
Arvan, et neil oli väga selge nägemus, kuidas pidin heaks lapseks kasvama.
Õppima hästi koolis, käima iga pühapäev kirikus,
tegema koduseid töid - midagi ei saa kandikul kätte.
Seda filosoofiat kinnitas tema rangelt katoliiklik algkool.
Kas see meeldis sulle? Kas mõtlesid: ’Ma ei salli seda!’?
Või mis te kogemus oli?
Üldiselt see mulle meeldis.
Aga, jällegi, mulle ei meeldinud nende tehtud asjad sellepärast,
et nad tegid neid õigesti,
kasvatades meid ja jälgides, et palvetame iga päev.
Mõned nunnad jälgisid väga rangelt, kas ikka täidame oma kohuseid.
Ja, jällegi, lapsena polnud see kõige mõnusam,
aga küllap oli see lähenemine õige.
See kasvatus ja töörügamine tõi edu
pesapallimängijana väikeliigas, keskkoolis ja Yale’is.
Tuli muidki säravaid saavutusi.
Harvard’i õigusteaduskond, jurist mereväes, teenistus Iraagis,
valimine USA kongressi, ja nüüd kuberneriks.
Uskusin alati, et lähtekoht pole oluline.
Kui käärid käised üles ja töötad visalt,
on Jumalal sinu jaoks plaan ja sul läheb siin riigis hästi.
DeSantis arvab, et katoliku usk on hoidnud teda tões.
Ta küll ei kiitle oma usuga avalikult,
kuid käib naise Casey'ga korrapäraselt kirikus ja seab selle peres esikohale.
Meie pere on Kristuse-keskne, ja me kasvatame lapsi nende väärtuste najal.
Peame seda väga oluliseks!
Tunneme rõõmu, kui me lapsed eelkoolist või lasteaiast koju tulles
räägivad Taavetist ja Koljatist vms., ja meie tunneme tänu.
Oleme selle eest väga tänulikud!
Minu poeg oli selle jõulu ajal neljane.
Ta soovis lingu, et olla nagu Taavet Koljati vastu.
Meile on tõesti südantsoojendav seda näha.
Nagu kuningas Taavet, pidi ka DeSantis toetuma usule ja palvele,
kui 2021. a. diagnoositi tema naisel rinnavähk.
Nüüd, pärast ravi, on naine vähist vaba.
Naine sai kindlasti vaimulikku tuge,
kui selle avalikuks tegime ja meie eest palvetama hakati.
- Täheldasite seda? - Kindlasti!
Ka kuberneril elus oli traagikat.
Aastal 2015 suri tema õde Christina ootamatult kõigest 30-aastasena.
Tal oli kopsuemboolia.
See oli raske lihtsalt sellepärast, et oli arusaamatu, miks nii pidi minema.
Muidugi ei taha keegi haigust, aga vahel neid ikka tuleb.
Seda ei osanud me viis päeva varem isegi aimata.
Sellised ajad panevad kõiki proovile.
DeSantis’el on kirjakoht, mida ta hoiab oma elus kesksel kohal.
Nimetaksin kirjakohta ’mina olen tee, tõde ja elu’.
See ongi viimselt usu keskpunkt!
Jah, on palju traditsioone, ja küllap on paljud neist kenad.
Kuid lõppude lõpuks loeb see,
milline on su süda Jumala suhtes, milline on see suhe.
DeSantis loodab luua tugeva sideme valijatega, eriti evangelikaalidega
eelvalimiste algosariikides Iowa’s ja Lõuna Carolina’s.
Võidud seal võivad aidata kaasa tema valimisele vabariiklaste kandidaadiks.
Tal on poliitikas palju võite,
sh elupooldav Florida südamelöökide seadus.
Ta mainib kohe,
et see eristab teda endisest presidendist Trump’ist.
Hindan endise presidendi tegemisi eri aladel, ent seda seadust ta vastustab.
Ta ütleb, et on ’karm’ kaitsta sündimata last, kui ta südamelöögid on tajutavad.
Mina aga arvan, et see on inimlik.
Kas endine president on abordi suhtes leebem, eriti teie mainitud vallas?
Arvan küll. Olin tõesti üllatunud, sest ta on Florida elanik.
Arvasin, et ta kiidab meid südamelöökide seaduse eest,
mida elukaitsjad on kaua soovinud.
Ent a ei kiitnud seda sõnagagi.
Siis päriti talt otse, ja ta ütles: ’karm’.
Kuid DeSantis’e sõnum evangelikaalidele,
kuidas pöörata riik ümber, on palju laiem kui vaid üks küsimus.
See peab olema vaimulik, ja mu meelest on vaja tugevat usku,
mis viiks meid läbi väga rasketest aegadest.
Seega, vajame rohkem Jumalat tänapäeva ühiskonnas?
Muidugi! Lõppeks on meil küll probleeme majanduses ja piiril,
mis kõik on väga olulised.
Kuid miks oleme siin vaba rahvas?
Oleme vaba, sest Jumal on andnud meile võõrandamatud õigused.
Seetõttu asutatigi Ameerika.
Meie põhiseadus loodi mitte selleks, et anda meile õigusi,
vaid et kaitsta õigusi, mille Jumal on meile juba andnud.
DeSantis tahab küll täna levitada seda sõnumit,
ent ajaloo vaates räägib ka teisest sõnumist, mida oleks hea kuulutada.
Oleksin ma saanud olla koos Jeesuse jüngritega!
Nemad olid ... Peetrus oli lihtsalt ühel päeval kalastamas,
ja korraga tuleb see mees ta juurde, püüab välja kõik kalad ja ütleb:
Tahan teha sinust inimesepüüdja, järgne mulle!
Ja nad kõik läksid välja ja pühendasid oma elu evangeeliumi kuulutamisele.
Oleksin küll väga tahtnud olla nende seltsis.
Seeasemel kuulutab ta 2024. a. kampaanias
konservatiivset sõnumit usurüüs.
Tänan!
David Brody, CBN’i Uudised, Florida kuberneri residentsis Tallahassee’s.
Tänan, David!
Järgnevalt, kas Jumal on kunagi su palveile vastanud?
See tulevane muuseum ÜKs tahab jäädvustada sinu tunnistuse ajalukku.
Ostke Pat Robertsoni uus audioraamat 'Karjapoisist kuningaks. Taaveti elu'!
Uurige Piibli ühe lemmiksangari elulugu.
Avastate, kuidas tühisest karjapoisist sai vägev kuningas Iisraelis.
Tema eeskuju võib suunata teie elu.
Taaveti prohvetlik hääl võib tugevdada teie usku.
Tema vaimulik tunnetus võib teid täna tiivustada.
Saate ka teada, kuidas Taavet muutis ajaloo kulgu?
Saate kuulata Pat Robertson’i värskeimat audioraamatut
’Karjapoisist Kuningaks. Taaveti elu’, kui saate CBN’i partneriks.
Kaasa saab 10-päevase harduspäeviku
’Jumalale meelepärane mees’ Taaveti psalmide teemal.
Hankige võrratu audioraamat ’Karjapoisist kuningaks. Taaveti elu’
ja harduspäevik ’Jumalale meelepärane mees’ juba täna.
Helistage 1-800-700-7000 või tellige lehelt CBN.com.
Juba saadaval!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBN’i tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBN’i uudistekanalilt.
Tere tagasi!
Tuhanded elanikud
ühes Oregoni maakonnas kuulsid head sõnumit
kümnete kirikute ja Luis Palau Ühingu eestvõttel.
53 kogudust lõi kaasa
selle evangeelse ühingu läinudkuisel linnafestivalil Klamath’i piirkonnas,
mida vedas evangelist Andrew Palau.
Üritusi korraldati söögikohtades, vanglates ja mitmes koolis.
See tipnes
evangeelsel pidupäeval Klamath’i maakonna näituseväljakul
muusika- ja karnevaliüritustega.
Luis Palau Ühingu sõnutsi
võttis kuulutuse käigus 621 inimest Kristuse oma ellu.
Imeline!
Uus üleilmne liikumine, õigemini mälestusmärk vastatud palvele,
on ehitamisel ÜKs ühest miljonist interaktiivsest tellisest.
Igavene Palvevastuste Müür on näha kuue miili kauguselt.
CBN’i Brody Carter teatab,
et korraldajad paluvad rahval saata oma tunnistusi projekti toetamiseks.
Ma ei lase kunagi faktidel tõde väärata.
Mulle on esitatud palju fakte, miks see ei saa teostuda,
aga usun tõde, et Jumal käsib mind nii.
19 aastat on Richard Gamble
taotlenud hulljulget sihti ehitada mälestusmärk meenutuseks ilmale,
et Jumal vastab ikka palveile ja tervendab murtud südameid.
Rääkisime, kuidas see kõik algas.
Kõndisin siin, ja korraga välgatas mu peas mõte
ehitada müür, kus iga tellis räägiks loo palvevastusest.
Üle 50 meetri kõrge, hiiglasliku lõpmatuse märgi kujuline müür
püstitatakse Birmingham’i Coleshill’i.
Rahvusliku mälestusmärgi miljonil tellisel on link palvevastusele.
Rahvas saab tulla
ja suunata nutitelefoni ühele tellisele, isegi miili kauguselt,
ning telefoni ilmub lugu sisemisest lootusest.
Olen saanud jagada oma tunnistust mitu korda teistele inimestele.
Michelle Heritage koges palve väge üksikvanemana,
kui Jumal hoolitses tema ja ta lapse eest.
Ja oli tõesti imeline näha, et saime kõik vajaliku,
sain kaotatud töökoha asemele tegelikult palju parema ja tasuvama,
aga ka meie pere elulaadile palju sobivama neis uutes oludes.
Michelle’i lugu on vaid üks näide monumenti talletatud palvevastustest.
Selle vägi seisneb selles, et ta püsib sadu aastaid.
Pärast ca 20 aastat plaanimist tahab Gamble kopa maasse lüüa 2024. a.
Ta loodab selle valmis saada 2026. a.
Praegu vajab Gamble teie abi vaid palvevastuste lugude saamiseks.
Meil on rahad koos. Meil on projekteerimisluba.
Sain nõusoleku peaministri kantseleist.
Kõige raskem on panna kristlasi jäädvustama 5-min. lugu Jumala tööst.
Nii et kui oled saanud palvele vastuse,
siis ole hea, kirjuta see lugu üles ja saada meile,
sest su lugu võib anda kaasinimesele lootust ja aidata ta hädast välja.
Richard loodab ka, et see mälestusmärk
aitab murda negatiivset suhtumist usku, eriti ÜKs.
Seal näitavad mõned uuringud, et vaid 31% täiskasvanuist käib kirikus.
Brody Carter, CBN’i Uudised.
Tänan, Brody!
Pärast pausi meenutame üht Jumala- vääriliste palvete ja usuga elatud elu.
CBN’i pere ja sõbrad austavad oma asutajat Pat Robertson’i.
Reklaamipaus!
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBN’i Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna kell 20:30 CBN’i Uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Petlemma küngastelt pärit
vahvast poisist
saab Iisraeli kuulsaim kuningas.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku! Juba saadaval!
Tere tagasi saatesse!
’Palvetasin Pat’iga!’ - seda öeldi korduvalt
CBN’i asutaja Pat Robertson’i elu ja teenimise mälestamisel.
Pereliikmed, sõbrad, töötajad CBN’ist, Regent’ist,
Operatsioon Õnnistusest ja Ameerika Õigus- ja Õigluskeskusest
kogunesid CBN’i Regent’i linnakusse.
Pat’i matusetalitusel, nagu ka ta enda elus, anti kogu au Jumalale.
Mu isa juhtis enam kui 10 000 saadet Klubi 700.
Ükski saatejuht pole saanud sellele ligilähedalegi.
Ent neisse 10 000sse saatesse on jäädvustatud miljonite otsus
võtta Jeesus Kristus vastu oma Issandaks ja Päästjaks.
Kellelgi pole olnud suuremat mõju kui Pat Robertson’il,
aitamaks inimestel mõista Püha Vaimu ande.
Nüüd, mil kutsun meid Jumalat austama,
kutsun meid kõiki ühinema miljonitega, kes teda juba tervitavad,
ja miljonitega, keda tema hiljem tervitab
ja kes ütlevad: ’Palvetasin Pat’iga!’
Tema riik kestab igavesti!
Minu mällu on kustumatult sööbinud mälestus isast, kes ärkas enne kõiki,
otsis Jumala juhatust, nõu ja tarkust alanud päevaks.
Mis kõige tähtsam, ta võttis kuulda Jumala häält!
Ta armastas Jumala sõna!
Sellest ta elas ja hingas, see oli tema kirg.
See oli elav ja toimiv tema elus.
Kaks päeva enne surma tegi ta imelisima palve minu eest,
ja ma väga soovin, et see oleks palve meie kõikide eest:
Issand! Täida mu kallis tütar Jumala väega nüüd ja edaspidi! Aamen!
Isa uskus alati imedesse, lõpuni välja!
Mul on diagnoositud rinnavähk, ja elan läbi nii mõndagi.
Iga kord, kui teda nägin, ütles ta: ’Palvetan su eest!’
Ja kolm nädalat tagasi ta kuulutas: ’See on mu ime!’
Ja kaks nädalat pärast tema kuulutust läksin ultrahelisse,
ja võin rõõmuga öelda, et üks kasvajatest on täiesti kadunud.
Jah!
Ta sooviks, et tänane päev oleks rõõmupäev,
sest koos Jumalaga pole miski võimatu.
Jumal kutsus mind Pat Robertson’i kaitsma,
ja arvasin, et see on hõlbus.
Aga see oli nagu sulatusahju tiigel,
kui seisin jumalamehe kõrval, kes ei talunud ebapädevust.
Ta ei talunud keskpärasust!
Ta ei talunud ajaraiskamist, ehkki jäime hiljaks praktiliselt kõikjale.
Minu 21-aastases teenistuses tema juures
ei kuulnud ma tema suust kordagi
midagi halba kellegi kohta, kes ütles halba tema kohta.
Ta ütles vaid: Chris, meie peame armastama!
Patriarh,
visionäär,
tugev sammas,
aumees,
visa võitleja,
suur usumees
ja mees, kes nimetas mind oma sõbraks.
Kui mõtlen Pat’ile, meenub heebreakeelne sõna ’hineni’.
Pühakirjas tähendab see: ’Siin ma olen, läkita mind!’.
Pat oli kuulekas Sõnale ja oma kuningale.
Teatud mõttes oleme kaotanud oivalise juhi, visionääri, usumehe, jumalamehe.
Aga tegelikult oleme saanud juurde ühe eestvõitleja taevas.
1961. a. kuni tänaseni! See on 16 380 päeva.
16 380 altarikutset, 16 380 kõnelemist sellele rahvale ja ka maailmale!
See on lugematu arv!
Võtame ’Superraamatu’, Regent’i Ülikooli, Operatsioon Õnnistuse!
Ei jõua kokku lugeda inimesi,
kes on nüüd Jumala riigis tänu tema elule ja teenimisele.
Usus elatud elu, et ehitada Jumala riiki
ja teha seda algusest viimse hingetõmbeni,
selline on suure tunnistajatepilve uus liige.
’Tubli, sa hea ja ustav sulane,
sa oled olnud ustav pisku üle,
ma panen su palju üle.
Mine oma isanda rõõmupeole!’
Oleme kindlad, et Pat’i ja Dede’i teenimise ja Jumala austamise pärand
elab edasi teie elus.
Ta mõjutas miljoneid ameeriklasi ja üleilmset peret, kuhu me kõik kuulume.
Issand, nagu mulle on õpetatud, ei palu ma pisikest kasvu!
Issand, me palume miljardeid!
Palume, et täidaksime Suure Misjonikäsu,
et Kuningriigi evangeeliumi kuulutataks kogu ilmamaale, tunnistuseks,
ja siis tuleb Sinu päev.
Niisiis, Issand, pühendan oma isa töö Sulle,
teades, et hoiad seda kuni tolle päevani.
Ja palun, et kõik siin haaraksid kinni Sinu Vaimust ja su sõnast,
et meid kõiki innustaks mu isa elu, et ta mälestus oleks meile õnnistuseks.
Aamen!
Ja see innustab meid, ja me ütleme:
Pat Robertson uskus Jumalat, ja see arvestati talle õiguseks!
Mu isa palus ka, et me kõik
läheksime koos New Orleans’i džässorkestriga tema sarga järel välja.
Täna on rõõmupidu! Tunneme rõõmu Pat Robertson’i elust!
Jumal õnnistagu teid!
Pat’i elust ja teenimisest
saab lugeda palju lugusid aadressil cbnnews.com.
Reklaamipaus!
Vaatate CBN’i uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBN’i uudiseid!
Sest tõde loeb!
Tööpäeviti kell 17:00 CBN’i uudistekanalil.
Petlemma küngastelt pärit
vahvast poisist
saab Iisraeli kuulsaim kuningas.
Vapper sõjamees,
eksinud ja õnnetu mees,
muusika- ja usumees,
missiooni- ja visioonimees,
kuid üle kõige Jumalale meelepärane mees.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku. Juba saadaval.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBN’i uudiste ja CBN’i pere kanalitel.
Sinu uudistekanal, sinu saated, lood, mis sulle korda lähevad,
sulle sobival ajal, sulle sobivas kohas!
Hangi CBN’i uudiste äpp juba täna!
Tere tagasi!
Umbes kuu aja eest räsis taifuun Mawar Guam’i saart.
Paljud asulad on endiselt ilma elektri ja joogiveeta.
Operatsioon Õnnistus viis hiljuti kannatanuile toitu ja julgustust.
Lucille Talusan annab teada.
Abi neile, kes püüavad taastuda
tohutust hävingust 4. kategooria tsükloni kiiluvees.
Mõned alad on endiselt elektri ja veeta.
Ellujäänud rängimini räsitud külades, nagu Dededo ja Yigo, on silmitsi
üüratu ülesandega taastada tormis ja tulvavees hävinud kodud.
Paraku on paljud neist sunnitud ostma ehitusmaterjali toidu arvelt.
Operatsioon Õnnistuse tiim vastas sellele pakilisele vajadusele
ja läks neisse enim rüüstatud asulaisse,
hoolitsedes, et iga pere saaks hädavajalikku abi.
Tere, olen John Tan Operatsioon Õnnistusest.
Olen siin Guam’i saarel Yigo külas Zero-Down’i alal.
Siinsed majad on lausa maatasa, ja inimesed on kaotanud kõik.
Endiselt pole elektrit! Pole vett!
Käime praegu ukselt uksele toitu ja joogivett viimas,
et inimesed saaksid keskenduda kodude taastamisele.
Elanikud olid tänulikud,
et Operatsioon Õnnistus koos pühendunud vabatahtlikega
partnerkirikust Elu Pojas tõid neile oma käega toidukotte,
milles olid riis, konservid, kohv, suhkur ja muud esmatarbed.
Neid liigutas see heategu, mis virgutas nende vaimu.
Sajad ellujäänud tulid ka kirikusse toidukottide ja tasuta Piibli järele.
Soovime õnnistust saajatele!
Kena!
Täitugu nad Püha Vaimuga Jeesuselt!
Jah, seepärast annamegi neile Piibleid.
Ainelisest abist jätkub ellujäänuile ehk vaid mõneks päevaks,
kuid Piiblisse kirjutatud Jumala tõotustest ja palveist nende eest
võib jätkuda eluajaks.
Aamen!
- Tänan, hindan seda! Olge õnnistatud! - Tänan väga, tänan väga!
- Tänan! - Tänan!
Lucille Talusan, CBN’i Uudised.
Imeline! Operatsioon Õnnistus töötab tublilt üle ilma!
Tänan vaatamast!
Järgmise nädalani: nägemist! ja Jumala õnnistust!
Tõlge: Sulev Kivastik